ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መርከብ ዘድሓነቶም ስደተኛታት፡ እትቕበሎም ሃገር ስኢኖም ኣብ ሰንፈላል ኣለዉ 14 ነሓሰ 2019 ምንጪ ስእሊ, ANNE CHAON ክልተ መርከባት ድሕነት ካብ ገማግም ባሕሪ ሊብያ ዘድሐነኦም ኤርትራውያንን ኢትዮጵያውያንን ዝርከብዎም ልዕሊ 500 ስደተኛታት፡ ዝቕበሎም ሃገር ስለዘይረኸቡ ኣብ ባሕሪ ሜድትራንያን ሰንፈላል ኮይኖም ከምዘለዉ ተገሊጹ። ኣብ ቀረባ እዋን ወፍሪ ምድሓን ስደተኛታት ዝጀመረት ናይ ፈረንሳይ ሓዳሽ መርከብ 'ኦሽን ቫይኪንግ' 356 ስደተኛታት ጽዒና ዘላ ኮይና፡ 'ፕሮኣክቲቫ ኦፕን ኣርምስ' እትበሃል ካልእቲ ናይ ስፔን መርከብ ድሕነት ድማ 150 ስደተኛታት ጽዒና ኣላ። ነቲ ወፍሪ ድሕነት ዘካይዱ ትካላት ረድኤት፡ ሊቢያ ውሕስቲ ስለዘይኮነት እቶም ስደተኛታት "ብዝኾነ ይኹን ኩነታት" ናብታ ሃገር ክምለሱ የብሎምን ይብሉ። እንተኾነ፡ ሰብ መዚ ጥልያንን ማልታን እተን መራኽብ ድሕነት፡ ኣብ ወደባቶም ከራግፋ ኣየፍቀዱን። ስለምንታይ መርከብ ድሕነት ኣብ ማእከላይ ባሕሪ ተዋፊራ?
